ᱜᱩᱡᱽᱨᱟᱴ

ᱜᱩᱡᱽᱨᱟᱴ ᱥᱮ ᱜᱩᱡᱽᱨᱟᱛ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱟᱨ ᱠᱚᱧᱮ ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱟᱹᱢᱩᱸᱫᱽ ᱚᱛ ᱠᱷᱚᱱ ᱑,᱖᱐᱐ ᱠᱤᱢᱤ ᱠᱷᱚᱱ ᱪᱮᱛᱟᱱ ᱨᱮ ᱢᱮᱱᱟᱜᱼᱟ, ᱱᱚᱶᱟ ᱨᱮᱱᱟᱜ ᱵᱟᱹᱲᱛᱤ ᱜᱟᱱ ᱴᱷᱟᱣ ᱫᱚ ᱠᱟᱴᱷᱤᱣᱟᱰ ᱰᱷᱤᱯ ᱨᱮ ᱢᱮᱱᱟᱜᱼᱟ ᱾ ᱜᱩᱡᱽᱨᱟᱴ ᱨᱮ ᱞᱮᱠᱷᱟᱜᱩᱴ ᱖᱐ ᱢᱤᱞᱤᱭᱚᱱ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱥᱤᱧᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱟᱨᱚᱵᱽ ᱥᱟᱹᱢᱩᱸᱫᱽ, ᱮᱛᱚᱢ ᱨᱮ ᱥᱤᱱᱫᱷ (ᱯᱟᱠᱤᱥᱛᱟᱱ), ᱮᱛᱚᱢ ᱥᱟᱢᱟᱝ ᱨᱟᱡᱚᱥᱛᱷᱟᱱ, ᱥᱟᱢᱟᱝ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱟᱨ ᱠᱚᱧᱮ ᱥᱟᱢᱟᱝ ᱨᱮ ᱢᱟᱦᱟᱨᱟᱥᱴᱨᱚ ᱯᱚᱱᱚᱛ ᱮᱢᱟᱱ ᱠᱚ ᱢᱮᱱᱟᱜᱼᱟ ᱾ ᱜᱩᱡᱽᱨᱟᱴ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱜᱟᱱᱫᱷᱤᱱᱚᱜᱚᱨ ᱾ ᱚᱦᱢᱚᱫᱟᱵᱟᱫᱽ ᱫᱚ ᱜᱩᱡᱽᱨᱟᱴ ᱨᱮᱱᱟᱜ ᱢᱤᱫ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱩᱯᱨᱩᱢ ᱜᱩᱡᱽᱨᱟᱴ ᱨᱮᱱᱟᱜ ᱧᱩᱛᱩᱢ ᱫᱚ "ᱜᱩᱡᱽᱡᱚᱨ" ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱥᱤᱧᱚᱛ ᱨᱮ ᱜᱩᱡᱽᱨᱟᱴᱤ ᱦᱚᱲ ᱫᱚ ᱢᱟᱨᱮ ᱠᱷᱚᱱ ᱜᱮ ᱢᱮᱱᱟᱜ ᱠᱚᱣᱟ ᱾ ᱜᱩᱡᱽᱨᱟᱴ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱥᱤᱧᱚᱛ ᱨᱮᱱᱟᱜ ᱛᱮᱥᱟᱨ ᱵᱟᱹᱲᱛᱤ ᱠᱷᱟᱡᱽᱱᱟ ᱟᱨᱡᱟᱣ ᱠᱟᱱᱟ ᱜᱷᱟᱨᱚᱡᱽ ᱡᱟᱭ ᱟᱨ ᱦᱚᱲ ᱯᱤᱪᱷᱤ ᱡᱤᱰᱤᱯᱤ ᱨᱮ ᱾ ᱢᱟᱨᱮ ᱥᱤᱱᱫᱷᱩ ᱩᱯᱚᱛᱭᱟᱠᱟ ᱨᱮᱱᱟᱜ ᱛᱤᱢᱤᱱ ᱜᱟᱱ ᱴᱷᱟᱶ ᱱᱚᱶᱟ ᱨᱮ ᱥᱮᱞᱮᱫ ᱢᱮᱱᱟᱜᱼᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱞᱚᱛᱷᱟᱞ, ᱫᱷᱚᱞᱵᱤᱨ ᱟᱨ ᱜᱚᱞᱟ ᱫᱷᱚᱨᱟ ᱾ ᱞᱚᱛᱷᱟᱞ ᱫᱚ ᱡᱮᱜᱮᱛ ᱨᱮᱱᱟᱜ ᱯᱩᱭᱞᱩ ᱞᱟᱹᱣᱠᱟᱹ ᱜᱷᱟᱴ ᱠᱟᱱᱟ ᱢᱮᱱᱛᱮ ᱠᱚ ᱯᱟᱹᱛᱭᱟᱹᱣᱟ ᱾ ᱦᱚᱲ ᱮᱞ ᱥᱤᱧᱚᱛ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱚᱱᱚᱛ ᱨᱮ ᱖᱐,᱓᱘᱓,᱖᱒᱘ ᱜᱚᱴᱟᱝ ᱦᱚᱲ ᱠᱚ ᱜᱤᱨᱟᱹ ᱵᱟᱥ ᱟᱠᱟᱱᱟ ᱾ (᱓᱑,᱔᱙᱑,᱒᱖᱐ ᱫᱚ ᱠᱚᱲᱟ ᱦᱚᱯᱚᱱ ᱟᱨ ᱒᱘,᱙᱔᱘,᱔᱓᱒ ᱫᱚ ᱠᱩᱲᱤ ᱦᱚᱯᱚᱱ ᱠᱟᱱᱟ ᱠᱚ) ᱾ ᱰᱮᱱᱥᱤᱴᱤ ᱢᱮᱱᱫᱚ ᱢᱤᱫ ᱤᱥᱠᱚᱭᱟᱨ ᱠᱤᱞᱚᱢᱤᱴᱚᱨ ᱨᱮ ᱙᱑᱘ ᱜᱚᱴᱟᱝ ᱦᱚᱲ ᱚᱛᱱᱚ ᱞᱮᱠᱟᱛᱮᱠᱚ ᱦᱟᱹᱴᱤᱧ ᱧᱟᱢᱚᱜᱼᱟ ᱾ ᱡᱟᱱᱟᱝ ᱨᱮᱥᱤᱳ, ᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱙᱑᱘ ᱦᱚᱲ ᱟᱨ ᱥᱟᱱᱟᱢ ᱦᱚᱲ ᱠᱚᱣᱟᱜ ᱥᱮᱪᱮᱫ ᱫᱚᱨ ᱫᱚ ᱕᱖.᱖ % ᱾ ᱯᱚᱱᱚᱛ ᱨᱮ ᱟᱭᱢᱟ ᱫᱷᱚᱨᱚᱢ ᱢᱟᱱᱚᱛ ᱮᱫ ᱦᱚᱲ ᱢᱮᱱᱟᱜ ᱟᱠᱟᱫ ᱠᱚᱣᱟ ᱾ ᱫᱷᱚᱨᱚᱢ ᱒᱐᱑᱑ ᱦᱚᱲ ᱞᱮᱠᱷᱟ ᱠᱷᱚᱱ ᱵᱟᱰᱟᱭ ᱟᱠᱟᱱᱟ ᱾ ᱤᱥᱟᱹᱭ ᱠᱚᱫᱚ ᱐.᱕%, ᱢᱩᱥᱞᱤᱢ ᱠᱚᱫᱚ ᱙.᱗%, ᱦᱤᱱᱫᱩ ᱠᱚᱫᱚ ᱘᱘.᱖%, ᱵᱚᱣᱫᱷᱤ ᱠᱚᱫᱚ ᱐.᱐᱕%, ᱥᱤᱠᱷ ᱠᱚ ᱐.᱑%,ᱮᱴᱟᱜ ᱠᱚᱫᱚ ᱐.᱐᱓% ᱢᱮᱱᱟᱜ ᱠᱚᱣᱟ ᱾ ᱵᱟᱫᱽ ᱵᱟᱹᱠᱤᱭᱟᱱ ᱐.᱑% ᱫᱚ ᱟᱠᱚᱣᱟᱜ ᱫᱷᱚᱨᱚᱢ ᱵᱟᱝ ᱠᱚ ᱪᱷᱟᱹᱴᱭᱟᱹᱨ ᱟᱠᱟᱫᱟ ᱾ ᱯᱚᱱᱚᱛ ᱨᱮ ᱦᱤᱱᱫᱩ ᱫᱷᱚᱨᱚᱢ ᱨᱤᱱ ᱦᱚᱲ ᱵᱤᱥᱛᱤᱭᱟᱠᱚ, ᱢᱩᱥᱞᱤᱢ ᱠᱚᱣᱟᱜ ᱠᱚᱫᱚ ᱫᱚᱥᱟᱨ ᱛᱷᱟᱨ ᱨᱮ ᱢᱮᱱᱟᱜ ᱠᱚᱣᱟ ᱾ ᱯᱟᱹᱨᱥᱤ ᱜᱩᱡᱽᱨᱟᱴᱤ ᱫᱚ ᱱᱚᱸᱰᱮᱱᱟᱜ ᱯᱩᱭᱞᱩ ᱨᱟᱡᱽ ᱯᱟᱹᱨᱤ ᱠᱟᱱᱟ, ᱡᱟᱦᱟᱸ ᱫᱚ ᱘᱖% ᱦᱚᱲᱠᱚ ᱨᱚᱲᱟ (᱒᱐᱑᱑ ᱥᱩᱫᱷᱟᱹ) ᱾ ᱒᱐᱐᱑ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱵᱷᱤᱞᱤ - ᱔.᱘%, ᱦᱤᱱᱫᱤ - ᱔.᱗ %, ᱥᱤᱱᱫᱷᱤ - ᱑.᱙%, ᱢᱚᱨᱟᱴᱷᱤ - ᱑.᱕%, ᱩᱨᱫᱷᱩ - ᱑.᱑% ᱟᱠᱚᱣᱟᱜ ᱯᱩᱭᱞᱩ ᱟᱲᱟᱝ ᱞᱮᱠᱟᱛᱮᱠᱚ ᱨᱚᱲ ᱮᱫᱟ ᱾ ᱟᱥᱲᱟ ᱠᱚᱨᱮ ᱛᱨᱤ-ᱵᱷᱟᱹᱥᱤ ᱯᱷᱚᱨᱢᱩᱞᱟ ᱛᱮ ᱯᱚᱲᱦᱚᱱᱚᱜ ᱠᱟᱱ ᱯᱟᱹᱨᱥᱤ ᱠᱚᱫᱚ ᱦᱩᱭᱩᱜ ᱠᱟᱱᱟ ᱾ ᱯᱩᱭᱞᱩ ᱯᱟᱹᱨᱥᱤ - ᱜᱩᱡᱽᱨᱟᱛᱤ/ᱢᱚᱨᱟᱴᱷᱤ/ᱦᱤᱱᱫᱤ/ᱤᱸᱜᱽᱞᱤᱥ/ᱩᱨᱫᱩ ᱫᱚᱥᱟᱨ ᱯᱟᱹᱨᱥᱤ - ᱜᱩᱡᱽᱨᱟᱴᱤ/ᱤᱸᱜᱽᱞᱤᱥ ᱛᱮᱥᱟᱨ ᱯᱟᱹᱨᱥᱤ - ᱦᱤᱱᱫᱤ ᱾ ᱞᱟᱠᱪᱟᱨ ᱱᱚᱣᱟ ᱫᱚ ᱜᱩᱡᱽᱨᱟᱴᱤ ᱦᱚᱲ ᱠᱚᱣᱟᱜ ᱚᱲᱟᱜ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱡᱟᱱᱟᱱ ᱴᱷᱟᱶ ᱦᱚᱸ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱵᱨᱤᱴᱤᱥ ᱥᱟᱥᱚᱱ ᱵᱤᱨᱚᱫᱷ ᱨᱮ ᱚᱥᱤᱝᱥᱟᱹ ᱞᱟᱹᱲᱦᱟᱹᱭ ᱮᱛᱚᱦᱚᱵ ᱞᱮᱫᱟ ᱾ ᱥᱚᱨᱫᱟᱨ ᱵᱚᱞᱞᱚᱵᱷᱟᱭ ᱯᱚᱴᱮᱞ ᱦᱚᱸ ᱱᱚᱣᱟ ᱴᱷᱟᱶ ᱨᱮᱜᱮ ᱡᱟᱱᱟᱢ ᱞᱮᱱᱟᱭ, ᱟᱹᱯᱱᱟᱹᱛ ᱵᱷᱟᱨᱚᱛ ᱨᱤᱱ ᱠᱷᱟᱢ ᱠᱷᱩᱱᱴᱩᱭ ᱛᱟᱦᱮᱸ ᱠᱟᱱᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱥᱚᱨᱠᱟᱨ Official Site of Gujarat, India Archived ᱒᱐᱑᱘-᱑᱐-᱐᱒ at the Wayback Machine. Official Tourism Site of Gujarat, India General information ᱜᱩᱡᱽᱨᱟᱴ ᱮᱱᱥᱟᱭᱠᱞᱳᱯᱤᱰᱤᱭᱟ ᱵᱨᱤᱴᱟᱱᱤᱠᱟ ᱨᱮ Gujarat at Curlie Geographic data related to ᱜᱩᱡᱽᱨᱟᱴ at OpenStreetMap